Kuchli to'fon Amerika va Kanadada 40 kishini hayotdan olib ketdi
Millionlab aholi elektr tokisiz qolgan. Milliardlab dollar zarar ko'rilgan. Prezident Obama xalqni sabr-toqatli bo'lishga undadi.
Atlantika okeanidan kelgan shanba kuni erta bilan Shimoliy Karolina sohillarini urdi. Keyin esa shimol tomon yo'naldi. Qattiq yomg'ir, dovul. Virjiniya, Merilend va Delaver shtatlari, shuningdek Vashington shahrida suv toshqinlari kuzatildi. Nyu-Jersi va Nyu-Yorkda ham shu ahvol. Butun mintaqa bo'ylab favqulodda holat e’lon qilgan. Sohilbo’yidan millionlab aholi evakuatsiya qilingan. Jamoat transporti ishdan to'xtagan. AQShdan keyin Kanadani urgan bu to'fon natijasida 40 kishi halok bo'lgani ma'lum. Millionlab aholi elektr tokisiz qolgan. Milliardlab dollar zarar ko'rilgan. Prezident Barak Obama fikricha ofat oqibatlariga qarshi uzoq kurashishga to'g'ri keladi. Mutaxassislarning aytishicha, bu to'fon hajm jihatdan butun Yevropa maydoni bilan tenglashishi mumkin edi. Uning "ko'zi", ya'ni markaziy nuqtasi Shimoliy Karolinaga to'g'ri kelgan. To'fon soatiga 120 kilometr tezlikda esgan. "Ayrin" hafta boshida Puerto-Riko, Bagama orollari va Dominikana Respublikasida bir necha kishini hayotdan olib ketgan. Ikki tomoni okean bilan o'ralgan AQShni oxirgi uch yil ichida bunday xatarli to'fon urmagan edi. 23 avgust kuni poytaxt Vashington va mamlakatning sharqiy shtatlarida 5, 8 balda yer qimirlagan edi.